**INFORMACIJA**

Tauragės rajono savivaldybės taryba 2022 m. kovo 30 d. priėmė sprendimą dėl **mokesčio už vaikų išlaikymą ikimokyklinėse įstaigose**. Šiuo sprendimu nustatytos tokios vienos dienos mokesčio normos:

1. Vaikams iki 3 metų – 2,18 Eur.
2. Vaikams nuo 3 metų – 2,42 Eur.

Taip pat įvestas vienos darbo dienos 0,71 Eur. abonementinis mokestis, kuris mokamas nepriklausomai nuo lankytų dienų skaičiaus ir yra skiriamas gamybos išlaidoms bei ugdymo reikmėms tenkinti.

 **Nustatytos ir kitos sąlygos:**

1. 30 proc. maitinimo norma nustatoma vaikams, turintiems vidutinių, didelių ir labai didelių specialių poreikių.
2. Dienos maitinimo išlaidų norma dalijama į 3 dalis: pusryčius, pietus ir vakarienę.
3. Atskirais atvejais, esant tėvų prašymui, galima rinktis maitinimų skaičių ne trumpesniam kaip 1 mėn. laikotarpiui: maitinimas 1 kartą per dieną, maitinimas 2 kartus per dieną arba, jei vaikas būna ne ilgiau kaip 4 val., jis gali būti nemaitinamas.
4. 50 proc. mokestis už maitinimą mažinamas, jei:
* Vaikas turi tik vieną iš tėvų;
* Šeima augina 3 ar daugiau vaikų iki 18 m. ar vyresnių, kurie mokosi bendrojo ugdymo mokykloje ar aukštojoje mokykloje pagal nuolatinių studijų programą (iki 24 m.);
* Vaikas auga mokinių ar studentų šeimoje, kurioje bent vienas iš tėvų mokosi bendrojo ugdymo arba aukštojoje mokykloje pagal nuolatinių studijų programą;
* Vienas iš tėvų atlieka tikrąją karinę tarnybą;
* Šeima gauna socialinę pašalpą.
1. Mokestis už vaiko maitinimą neskaičiuojamas, jeigu vaikas nelanko įstaigos dėl:
* Vaiko ligos (pateisinti per 3 dienas nuo pirmos atvykimo po ligos dienos). **Jei vaikas serga daugiau nei 10 dienų, tėvai turi pateikti papildomą informaciją apie nelankymo priežastį.**
* Tėvų (globėjų) kasmetinių ar nemokamų atostogų, pateikus prašymą;
* Mokinių atostogų (jei vaikas turi brolių ar seserų, kurie mokosi mokykloje), tėvams pateikus prašymą;
* Už 5 be pateisinamos priežasties per mėnesį nelankytas dienas motinos nėštumo ir gimdymo, kito vaiko priežiūros atostogų metu;
* Tėvų ligos metu (pateisinti per 3 dienas)
* Ne darbo dienomis, kai tėvai dirba pagal kintamą darbo grafiką, pateikus prašymą;
* Dėl ekstremalių situacijų ar esant oro temperatūrai -20 C ir žemesnei;
* Esant aplinkybėms, trukdančioms įstaigos darbui (remontas, šildymo sistemos, vandentiekio, kanalizacijos tinklų avarija ir kt.), mokyklos direktoriaus įsakymu
* Kt. priežasčių, nelaimių šeimoje atvejais, ne ilgiau kaip 3 dienas.
1. Abonementinis mokestis neskaičiuojamas:
* Vasaros laikotarpiu (liepos-rugpjūčio mėn.) įstaigos nelankantiems vaikams.
* Dėl vaiko ligos nelankantiems įstaigos daugiau kaip 10 d. pateikusiems pateisinamus dokumentus iš [www.esveikata.lt](http://www.esveikata.lt) per 3 dienas nuo pirmos atvykimo dienos po nelankymo
* Skaičiuojant tik už vaiko lankytas dienas, rajono ar šalies teritorijoje paskelbtos epidemijos, karantino laikotarpiu ar įstaigos vadovo įsakymu uždarius įstaigą (grupę) remontui ar avarijos padarinių likvidavimui.
1. Pusę nustatyto vienos dienos abonementinio mokesčio moka:
* Vaikų, ugdomų 4 val. per dieną
1. Mokestis už vaikų išlaikymą mokamas už praėjusį mėnesį iki einamojo mėn. 20 dienos.
2. Nesumokėjus mokesčio be pateisinamos priežasties už du mėnesius, direktorius turi teisę išbraukti vaiką iš sąrašų , prieš tai informavęs tėvus.

Direktorė Lina Kymantienė